

VI. évf. 24. szám **Urunk mennybemenetele** 2019. június 2.

**Ferenc pápa üzenete a hivatások 56. világnapjára**

*Bátorság ahhoz, hogy Isten ígéretéért kockázatot vállaljunk*

Az Úrral való találkozásban néhányan megérzik a megszentelt élet vagy a papi hivatás rendkívüliségét. Ez a felfedezés egyszerre fellelkesít és meg is ijeszt. Az ember arra érez meghívást, hogy emberhalásszá váljon az egyház hajójában, mégpedig önmaga teljes odaadottságában, illetve elköteleződve az evangélium és testvérei hiteles szolgálatában. Merészséget kíván meg a döntés, hogy mindent hátrahagyjunk azért, hogy az Urat kövessük, egészen neki szenteljük magunkat azért, hogy művében részt vehessünk. Számos belső ellenállás akadályozhatja egy ilyen döntés meghozatalát. Néhányakban akadályt jelenthet a túlságosan világias környezet, amelyben Isten és az evangélium számára látszólag nem akad hely, mások elbátortalanodnak és egyfajta „reményfáradtságba” süllyednek (Szentbeszéd a lelkipásztorok, szerzetesek és világi mozgalmak tagjainak tartott szentmisén, Panama, 2019. január 26.).

Nincs annál nagyobb öröm, mint életünket az Úrért kockáztatni. Különösen nektek, fiataloknak szeretném mondani: ne legyetek süketek az Úr hívására! Ha ő titeket erre az útra hív, akkor ne húzzátok vissza az evezőket a csónakba, hanem bízzátok rá magatokat. Ne hagyjátok, hogy eltántorítson benneteket a rátok törő bénító félelem a magaslatok láttán, amelyekre az Úr meghív. Mindig gondoljatok arra, hogy az Úr azoknak, akik hálóikat és csónakjukat elhagyják az ő követéséért, megígéri egy új élet örömét, ami eltölti a szívet és lelkesít hivatásuk ösvényén haladva.

**TAVASZI ZSONGÁS **

**2019.június 8. Szombat 15 óra**

**SZENT MIKLÓS KÖZÖSSÉGI HÁZ**

Bercel. Béke út 24.

Fellépnek Bartha Eszter vendégei:

Haris Nadin, Forgó Eszter, Avvakumovits Györgyi, Fülöp Éva, Dévényi Judit, Felber Gabriella, Fekete Károly

opera és hangversenyénekesek.

Zongorán kisér: Kálvin Balázs

Elhangzanak: Massanet, Ponchielli, Orbán György, Messiaen, Mascagni, Csajkovszkij, Verdi, Schumann, Cilea, Puccini, Caccini műveiből dalok és áriák.

**Mindenkit szeretettel várunk.**

Kedves testvérek, nem mindig könnyű hivatásunkat felismerni és életutunkat ennek megfelelően alakítani. Épp ezért a hivatások ügye mindig az egész Egyház elköteleződését kívánja, azaz lelkipásztorokét, szerzetesekét, lelkipásztori munkatársakét és nevelőkét, hogy különösen a fiatalok számára a meghallgatás és a megkülönböztetés lehetőségeit elérhetővé tegyék. Ifjúság- és hivatáspasztorációra van szükség, ami mindenekelőtt az imádság, Isten szavának tanulmányozása, az adoráció és a lelki nevelés által segít abban, hogy Isten tervét felismerjük.

Ahogy a Panamai Ifjúsági Találkozó alatt többször is elhangzott, Szűz Máriára kell tekintenünk. Ennek a fiatal lánynak az életében a hivatás egyszerre volt ígéret és kockázatvállalás. Nem volt egyszerű a küldetése, de soha nem engedte, hogy a félelem felülkerekedjen rajta. „Az ő igenje egy olyan ember igenje volt, aki fel akarta vállalni a veszélyeket és mindent egy lapra tett fel, miközben nem volt semmi más garanciája, mint az a bizonyosság, hogy hordozója lesz a kapott ígéreteknek. És így én is személy szerint kérdezlek titeket: az ígéret hordozóinak érzitek-e magatokat? Milyen ígéretet hordoztok a szívetekben, mi mozgat titeket? Máriának kétségtelenül nehéz küldetése volt, de a nehézségek nem jelentettek számára elég okot arra, hogy nemet mondjon. Világos volt számára, hogy történhetnek bonyodalmak, de az is, hogy ezek nem ugyanazok a nehézségek, amelyeket akkor tapasztalnánk, ha a gyávaság megbénítana minket azért, mert nem tudunk mindent előre és egyértelműen” (Vigília a fiatalokkal, Panama, 2019. január 26.).

Ezen a napon imádkozzunk közösen az Úrhoz, hogy segítsen felfedezni életünkben az Ő szeretettervét és adjon bátorságot annak az útnak a vállalásához, amelyet személyesen mindegyikünknek szánt.

Kelt Rómában, 2019. január 31-én, Bosco Szent János emléknapján, *Ferenc pápa.*

**HIRDETÉSEK**

Bercelen a 11. csoport takarít.

2019.06.03. H 17:00 Szentmise a Galgagutai Templomban Elh. Tóth Béla

 18:30 Jegyeskurzus a Berceli Plébánián

2019.06.04-08. Hittanos Tábor a Szent Miklós Közösségi Házban

2019.06.04. K 08:30 Szentmise a Nógrádkövesdi Templomban

2019.06.06. Cs 17:00 Szentmise a Berceli Templomban, utána Szentségimádás

2019.06.07. P 08:30 Szentmise a Berceli Templomban

 *12:00 Tragikus körülmények között elhuny (felakasztva találták a Normafánál) Bodnár Géza állandó diakónus engesztelő szentmiséje és temetése a Váci Székesegyházban*

 *16:00 Nándori Ferencné Erzsébet temetése Bercelen*

2019.06.08. Sz 15:00 Tavaszi Zsongás Pünkösdi Koncert a Szent Miklós Közösségi Házban

 17:00 Küldetési Szentmise a Berceli Templomban, az „Élet a Lélekben” szeminárium zárása, utána agapé a Szent Miklós Közösségi Házban

**2019.06.09. V 08:30 Szentmise a Berceli Templomban**

**Pünkösd 09:00 Igeliturgia a Vanyarci Templomban**

 **10:30 Igeliturgia a Galgagutai Templomban**

 **10:30 Szentmise a Becskei Templomban –** Elsőáldozás

 **12:00 Szentmise a Nógrádkövesdi Templomban** Maholányi János és Nagy Margit

 **12:00 Igeliturgia a Szécsénkei Templomban**

**2019.06.10. H 08:30 Szentmise a Berceli Templomban**

 **10:30 Szentmise a Galgagutai Templomban**

**2019.06.15. Kirándulás a Vácrátóti Arborétumba (15-25 éveseknek ingyenes)**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005